gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3848, del 02-10-2000 (2000/7517)

Informació pública de l'estudi de detall de l'emplaçament cantonada carrer de Sant Roc-Vicente Navarro Soler.
-------------------------------------------------------------------------------------------------------------

### Dades del document

Número de DOGV
:   3848

Data del DOGV
:   02-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7517


Organisme emissor
:   Ajuntament de Benetússer

Tipus de document
:   Anunci

Informació pública de l'estudi de detall de l'emplaçament cantonada carrer de Sant Roc-Vicente Navarro Soler. [2000/F7517]
  
Per mitjà de la Resolució de l'Alcaldia número 917, data de hui, s'ha disposat admetre a tràmit l'estudi de detall redactat per l'arquitecte Pascual Martínez Perelló, a petició de l'ajuntament, i que afecta la cantonada del carrer de Sant Roc-Vicente Navarro Soler.
  
D'acord amb l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'expedient se sotmet al tràmit d'informació pública pel termini de 20 dies, comptadors des de la publicació d'aquest edicte en el Diari Oficial de la Generalitat Valenciana. Els interessats podran consultar l'expedient a les oficines municipals de 09.00 a 14.00 hores.
Diari Oficial de la Generalitat Valenciana


Sumari del DOGV 3737, del 26-04-2000 (2000/3304)

DECRET 49/2000, de 25 d'abril, del Govern Valencià, pel qual nomena el senyor Antonio Luis Martínez Pujalte com a director general de Desenvolupament Autonòmic i Relacions amb l'Estat, de la Presidència de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3737

Data del DOGV
:   26-04-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/3304


Data del document
:   25-04-2000

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat

DECRET 49/2000, de 25 d'abril, del Govern Valencià, pel qual nomena el senyor Antonio Luis Martínez Pujalte com a director general de Desenvolupament Autonòmic i Relacions amb l'Estat, de la Presidència de la Generalitat Valenciana. [2000/3304]
  
Segons que disposen els articles 21.a), 35.b) i 40 de la Llei de la Generalitat Valenciana 5/1983, de 30 de desembre, i a proposta del seu president, el Govern Valencià, en la reunió del dia 25 d'abril de 2000, acorda nomenar el senyor Antonio Luis Martínez Pujalte com a director general de Desenvolupament Autonòmic i Relacions amb l'Estat, de la Presidència de la Generalitat Valenciana.
  
Aquest decret tindrà efectes el mateix dia de la publicació en el Diari Oficial de la Generalitat Valenciana.
  
València, 25 d'abril de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
Diari Oficial de la Generalitat Valenciana


Sumari del DOGV 3889, del 30-11-2000 (2000/9463)

Informació pública de l'expedient de quotes d'urbanització, destinades a sufragar l'execució del projecte d'urbanització del sector 6 del Pla General.
------------------------------------------------------------------------------------------------------------------------------------------------------

### Dades del document

Número de DOGV
:   3889

Data del DOGV
:   30-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9463


Organisme emissor
:   Ajuntament de Paterna

Tipus de document
:   Anunci

Informació pública de l'expedient de quotes d'urbanització, destinades a sufragar l'execució del projecte d'urbanització del sector 6 del Pla General. [2000/M9463]
  
Aquesta alcaldia, mitjançant el Decret número 3.132, de 16 de novembre, ha resolt sotmetre a informació pública l'expedient de quotes d'urbanització, destinades a sufragar l'execució del projecte d'urbanització del sector 6 del Pla General, en les condicions de l'article 46 de la Llei 6/1994, de la Generalitat Valenciana, Reguladora de l'Activitat Urbanística.
  
Es fa constar que en l'expedient consta la memòria i el compte detallat i justificat, a què fa referència l'article 72.1.A) de la reiterada Llei 6/1994; i que el càlcul de l'import que ha de satisfer cada una de les parcel·les s'ha determinat aplicant una fórmula proporcional a l'aprofitament adjudicat, d'acord amb els paràmetres que s'expliciten en la memòria del projecte que s'exposa.
  
Cosa que es publica per a coneixement general i efectes. Es podrà consultar l'expedient (en la Secció de Planejament Urbanístic, 2ª planta, en horari de 09.00 a 14.00 hores), i presentar les al·legacions que s'estimen oportunes, durant el termini de 20 dies, comptats des de la publicació d'aquest edicte en el Diari Oficial de la Generalitat Valenciana (DOGV).
Diari Oficial de la Generalitat Valenciana


Sumari del DOGV 3824, del 29-08-2000 (2000/6746)

Informació pública de la pèrdua de l'original de la carta de pagament núm. 1427U079727JC, corresponent a la fiança de 177.008 pessetes, expedida per la Tresoreria de la Direcció Territorial d'Economia i Hisenda a Alacant, a nom de Limpiezas de la Marina, SL, i constituïda a favor de la Conselleria d'Obres Públiques, Urbanisme i Transports, exp. 95/11/0672.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3824

Data del DOGV
:   29-08-2000

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2000/6746


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de l'original de la carta de pagament núm. 5587R299500CN, corresponent a la fiança de 177.008 pessetes, expedida per la Tresoreria de la Direcció Territorial d'Economia i Hisenda a Alacant, a nom de Limpiezas de la Marina, SL, i constituïda a favor de la Conselleria d'Obres Públiques, Urbanisme i Transports, exp. 95/11/0672. [2000/X6746]
  
S'ha perdut l'original de la carta de pagament núm. 3272M281139ZK, corresponent a la fiança de 177.008 pessetes, expedida per la Tresoreria de la Direcció Territorial d'Economia i Hisenda a Alacant, a nom de Limpiezas de la Marina, SL, i constituïda a favor de la Conselleria d'Obres Públiques, Urbanisme i Transports, exp. 95/11/0672.
  
En compliment del que estableix l'apartat tercer de l'Ordre de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia, Hisenda a Alacant. La fiança es tornarà al seu titular si, una vegada transcorreguts dos mesos des de la publicació de la pèrdua en el DOGV, no s'hi produeix cap reclamació.
Diari Oficial de la Generalitat Valenciana


Sumari del DOGV 3836, del 14-09-2000 (2000/7281)

Informació pública del programa d'actuació urbanística integrada de sòl urbanitzable no programat de la unitat d'execució A, sector 2, La Solana, del PAU-4, marge de l'esquerra del canal, del Pla General Municipal d'Ordenació Urbana d'Orihuela (planejament 20/2000).
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3836

Data del DOGV
:   14-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7281


Organisme emissor
:   Ajuntament d'Orihuela

Tipus de document
:   Anunci

Informació pública del programa d'actuació urbanística integrada de sòl urbanitzable no programat de la unitat d'execució A, sector 2, La Solana, del PAU-4, marge de l'esquerra del canal, del Pla General Municipal d'Ordenació Urbana d'Orihuela (planejament 20/2000). [2000/Q7281]
  
L'Agrupació d'Interés Urbanístic, sector PAU-4, La Solana, unitat d'execució A, ha presentat en aquest ajuntament el programa d'actuació urbanística integrada del sòl urbanitzable no programat, unitat d'execució A, del sector 2, La Solana, del PAU-4, marge de l'esquerra del canal, del Pla General Municipal d'Ordenació Urbana d'Orihuela.
  
L'alternativa tècnica formulada comprén el pla parcial, el projecte d'urbanització, l'annex d'homologació i els estatuts de l'agrupació d'interés urbanístic del sector esmentat.
  
De conformitat amb el que s'estableix en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la proposta de programa presentada, pel termini de 20 dies hàbils, comptadors des de l'endemà de la publicació d'aquest anunci.
  
Durant la informació pública, la documentació tècnica presentada romandrà exposada al Departament d'Urbanisme de l'ajuntament i s'admetran al·legacions i propostes tècniques alternatives a la presentada. Durant els cinc dies següents al de finalització del termini d'informació pública i tret que s'acorde la pròrroga de 20 dies addicionals, en els casos legalment establits, es podran presentar les propostes juridicoeconòmiques.
  
Així mateix, es fa públic que aquest anunci es publica igualment als efectes establits en l'article 59.4 de la Llei de Règim Jurídic de les Administracions Públiques i del Procediment Administratiu Comú, per als interessats que siguen desconeguts o amb domicili ignorat.
Diari Oficial de la Generalitat Valenciana


Sumari del DOGV 3860, del 19-10-2000 (2000/7910)

Notificació de la Resolució de 18.05.2000.
------------------------------------------

### Dades del document

Número de DOGV
:   3860

Data del DOGV
:   19-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7910


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la Resolució de 18.05.2000. [2000/X7910]
  
S'ha intentat la notificació expressa al senyor Joaquín Vegara Bueno, i com que no s'ha pogut practicar, en virtut del que disposa l'article 59.4 de la Llei 30/1992, de 26 de novembre, Reguladora del Procediment Administratiu Comú, per mitjà d'aquest anunci, es procedeix a notificar al senyor Joaquín Vegara Bueno la Resolució dictada pel director d'aquests Serveis Territorials, en data 18 de maig de 2000, per la qual s'acorda anul·lar la Resolució dictada en data 2 de juny de 1999, pel director de la Conselleria d'Economia i Hisenda d'Alacant, en la qual es notificava la pèrdua de la vigència dels butlletins de situació corresponents a les màquines de tipus A amb número de permís d'explotació AA/23041 i AA/23301, les quals estaven instal·lades en l'establiment d'hostaleria denominat El Chilindrón, situat a Benidorm, c/ Maravall núm. 21. Aquestes tenen vigència fins al 26 de maig de 2000, l'autoritzada amb el número AA/23868, i fins al 14 d'agost de 2000 l'autoritzada amb el número AA/23191, tot això en virtut de la sentència número 19/00 dictada pel Jutjat Contenciós Administratiu número 4 d'Alacant, en data 31 de març de 2000.
  
Així mateix, es comunica a l'interessat que contra la resolució esmentada podrà interposar recurs d'alçada davant la secretària general de la Conselleria d'Economia, Hisenda i Ocupació, en el termini d'un mes comptat a partir de l'endemà de la publicació del present edicte.
  
I, perquè servisca de notificació, s'expedeix aquest edicte.
Diari Oficial de la Generalitat Valenciana


Sumari del DOGV 3863, del 24-10-2000 (2000/8227)

Concurs número 13/2000. Subministrament de 2.500 exemplars del llibre Doctrina Legal del Consell Jurídic Consultiu de la Comunitat Valenciana 2000.
---------------------------------------------------------------------------------------------------------------------------------------------------

### Dades del document

Número de DOGV
:   3863

Data del DOGV
:   24-10-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/8227


Data del document
:   10-10-2000

Organisme emissor
:   Consell Jurídic Consultiu de la Comunitat Valenciana

Tipus de document
:   Concurs

Descriptors 

:   * contracte de subministraments

Concurs número 13/2000. Subministrament de 2.500 exemplars del llibre Doctrina Legal del Consell Jurídic Consultiu de la Comunitat Valenciana 2000. [2000/M8227]
  
1. Entitat adjudicadora
  
a) Organisme: Consell Jurídic Consultiu.
  
b) Dependència que tramita l'expedient: Secretaria General.
  
c) Número d'expedient: 13/2000.
  
2. Objecte del contracte
  
a) Descripció de l'objecte: subministrament de 2.500 exemplars del llibre Doctrina Legal del Consell Jurídic Consultiu de la Comunitat Valenciana 2000.
  
b) Lloc de prestació: carrer de Pasqual i Genís, número 9, a València.
  
3. a) Tramitació: ordinària.
  
b) Procediment: obert.
  
c) Forma: concurs públic
  
4. Pressupost base de licitació.
  
Import total: vuit milions cinc-centes mil pessetes (8.500.000 PTA/51.087,871 euros).
  
5. Garanties
  
Provisional: 170.000 pessetes.
  
Definitiva: 340.000 pessetes.
  
6. Obtenció de documentació i informació
  
a) Entitat: Consell Jurídic Consultiu.
  
b) Adreça: carrer de Pasqual i Genís, 9.
  
c) Codi postal i localitat: 46123 València.
  
d) Telèfon: 04 564 49 08.
  
7. a) Data límit de presentació d'ofertes: fins a les 14.00 hores del vint-i-sisé dia natural, comptador a partir de l'endemà de la publicació d'aquest anunci en el Diari Oficial de la Generalitat Valenciana. Si coincideix en dissabte, es prorrogarà fins al primer dia hàbil següent.
  
b) Documentació que cal presentar: vegeu plecs.
  
c) Lloc de presentació:
  
1. Entitat: Consell Jurídic Consultiu. Secretaria General.
  
2. Adreça: carrer de Pasqual i Genís, 9.
  
3. Codi postal i localitat: 46283 València.
  
d) Termini durant el qual el licitador estarà obligat a mantenir la seua oferta: tres mesos.
  
e) Admissió de variants:
  
8. Obertura d'ofertes
  
a) Entitat: Consell Jurídic Consultiu. Secretaria General.
  
b) Adreça: carrer de Pasqual i Genís, 9.
  
c) Codi postal i localitat: 46337 València.
  
d) Data: el desé dia natural a partir de la data límit de recepció d'ofertes, en el saló de plens, en acte públic. Si coincideix en dissabte, l'obertura s'efectuarà el següent dia hàbil.
  
e) Hora: 12.30.
  
9. Altres informacions
  
Criteris que se seguiran per a adjudicar el contracte: vegeu plecs.
  
Modalitats essencials de finançament i pagament: vegeu plecs.
  
10. Despeses d'anuncis.
  
Les despeses dels anuncis produïdes per aquest contracte aniran a compte de l'adjudicatari.
Diari Oficial de la Generalitat Valenciana


Sumari del DOGV 3847, del 29-09-2000 (2000/7417)

Rotlle d'apel·lació número 337/2000 . Cèdula de notificació.
------------------------------------------------------------

### Dades del document

Número de DOGV
:   3847

Data del DOGV
:   29-09-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/7417


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 337/2000 . Cèdula de notificació. [2000/A7417]
  
La Secció Sisena de l'Audiència Provincial de València ha dictat, en el rotlle d'apel·lació número 337/2000, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 716
  
- President: Vicente Ortega Llorca
  
- Magistrades:
  
· Ana Pérez Tórtola.
  
· Purificación Martorell Zulueta
  
València, 27 de juliol de 2000
  
La Secció Sisena d'aquesta Audiència Provincial, integrada pels magistrats anotats al marge, i sent-ne ponent Purificación Martorell Zulueta, ha vist aquest recurs d'apel·lació, contra la sentència d'1 de desembre de 1999, procedent de les actuacions de judici declaratiu de menor quantia número 115/1997, tramitades pel Jutjat de Primera Instància número 2 de València.
  
Hi han sigut parts en el recurs, com a apel·lant, l'entitat Construcciones Franca, SA, representada pel procurador dels tribunals Javier Roldan García, sota la direcció lletrada de Manuel Utrillas Carbonell i com a part apel·lada l'entitat Banco Central Hispanoamericano, SA, representada per la procuradora dels tribunals Isabel Domingo Boluda i sota la direcció lletrada de Carmen Ferrer Pastor, i igualment com a part apel·lada incompareguda: Alberto Toldra, SA, Alberto Toldrá Monzonís i senyora Dolores Arias Gallego.
  
Atenent el que s'ha exposat, la Secció Sisena de l'Audiència Provincial de València, en nom del rei, i per l'autoritat conferida per la Constitució aprovada pel poble espanyol,
  
Decideix
  
1. Desestimar el recurs d'apel·lació formulat per la representació de Construcciones Franca, SA, contra la sentència d'1 de desembre de 1999, que es confirma.
  
 2. Imposar les costes d'aquesta apel·lació a la part recurrent.
  
Aquesta és la nostra sentència, que pronunciem, manem i firmem.
  
A continuació apareixen les firmes. Concorda bé i fidelment amb l'original a què em remet i expedisc aquesta cèdula als efectes oportuns a València, en data 6 de setembre de 2000.
  
No s'hi pot interposar cap recurs.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Toldrá, SA, senyor Alberto Toldrá Monzonís i senyora Dolores Arias Gallego.
Diari Oficial de la Generalitat Valenciana


Sumari del DOGV 3781, del 28-06-2000 (2000/4996)

Informació pública d'avals dels quals se sol·licita devolució.
--------------------------------------------------------------

### Dades del document

Número de DOGV
:   3781

Data del DOGV
:   28-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4996


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública d'avals dels quals se sol·licita devolució. [2000/F4996]
  
Havent estat sol·licitades les devolucions dels avals detallats en l'annex, a l'efecte previst en el Reglament del Joc del Bingo i el Reglament de Màquines Recreatives i d'Atzar, aprovats, respectivament, pels Decrets 75/1993 i 76/1993, de 28 de juny, del Consell de la Generalitat Valenciana, es fan públics aquests avals perquè en el termini de dos mesos els ens i els organismes a què es fa referència en les normes esmentades puguen exercir les facultats que s'hi preveuen.
  
València, 12 de juny de 2000.- El secretari de la Comissió Tècnica del Joc: Jorge de Scals Klein.
  
Annex
  
Empresa titular Quantia de l'aval Número de la
  
 carta de pagament
  
Catalina Ros Rubio 1.102.360 4698V5008
  
Julián García López 1.693.377 4696V0133
  
Recreativos Moreno, SA 5.656.438 4695V1505
  
Recreativos Moreno, SA 59.197.204 4695V2720
  
José Luis Soriano Domingo 1.849.454 4696V0142
  
Automáticos San Jorge, SL 5.026.652 8772U481662VKLI
  
Automáticos San Jorge, SL 2.104.864 9711O803700OHGK
  
Automáticos San Jorge, SL 2.025.511 9433Z709343AUTL
  
José Sánchez Galera 7.784.121 5862U668245CGKJ
  
Juan J. Izquierdo Baudes 5.456.433 4698V0692
  
Arce y Gonzalo, SL 5.215.853 4694V2878
  
Caplay, SA 73.289.354 5761S748735FL
  
Videoservi, SA 2.311.964 2931Y483427PT
  
Videoservi, SA 3.732.231 0619M101727WJ
  
Recre. Ociosur Levante, SL 5.294.316 1012J305547GQHH
  
Emiliano de Miguel Delgado 3.634.478 4697V2396
  
José Just Monzó 1.963.660 4697V1661
  
Juan Cebrián Martínez 1.419.103 4696V1751
  
Antonio Giner Pascual 1.270.305 4694V0103
Diari Oficial de la Generalitat Valenciana


Sumari del DOGV 3785, del 04-07-2000 (2000/5329)

Informació pública del projecte bàsic del tramvia d'Alacant.
------------------------------------------------------------

### Dades del document

Número de DOGV
:   3785

Data del DOGV
:   04-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5329


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del projecte bàsic del tramvia d'Alacant. [2000/F5329]
  
Aprovat tècnicament per Resolució de 19 de juny de 2000, de la Direcció General de Transports de la Conselleria d'Obres Públiques, Urbanisme i Transports, se sotmet a informació pública el projecte de referència, d'acord amb el que disposa el Reial Decret 1.211/1990, que aprova el Reglament de la Llei d'Ordenació dels Transports Terrestres, i el Decret 37/1996, del Govern Valencià, sobre regulació dels passos a nivell en les línies de Ferrocarrils de la Generalitat Valenciana.
  
Objecte: formular les observacions que justifiquen la declaració d'interés general de la línia, sobre la concepció global i sobre l'avaluació de l'impacte ambiental.
  
Termini: 30 dies hàbils, comptadors des de l'endemà de la publicació en el Boletín Oficial del Estado.
  
Lloc d'exposició: locals de la Conselleria d'Obres Públiques, Urbanisme i Transports, de l'avinguda de Blasco Ibáñez, 50, de València.
Diari Oficial de la Generalitat Valenciana


Sumari del DOGV 3937, del 12-02-2001 (2001/1204)

Informació pública de la convocatòria d'una plaça interina d'auxiliar de policia local.
---------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1204


Data del document
:   01-02-2001

Organisme emissor
:   Ajuntament d'Agullent

Tipus de document
:   Resolució

Descriptors 

:   * Agullent
    * administració local
    * policia
    * concurs administratiu

Informació pública de la convocatòria d'una plaça interina d'auxiliar de policia local. [2001/M1204]
  
Pel Decret de l'alcaldia número 9, de 31 de gener de 2001, s'han aprovat les bases i la convocatòria d'una plaça interina d'auxiliar de la policia local, grup C, vacant a la plantilla, i creació d'una borsa de treball.
  
Els interessats podran presentar la sol·licitud (que podran obtindre, junt amb les bases, en les oficines de l'ajuntament, plaça Major, 1, 46001 Agullent, tel 85 367 35 43), amb la documentació que especifiquen les bases, en el termini de 15 dies, comptadors des de l'endemà de la publicació d'aquest anunci al Diari Oficial de la Generalitat Valenciana.